Vegard Forren

Vegard Valgermo Forren (født 16. februar 1988) er en norsk fotballspiller som spiller for Træff.Han har tidligere spilt for Molde, Southampton, Brighton og Brann. Han har også flere landskamper for det norske A-landslaget.


== KIL/Hemne ==
Forren spilte for KIL/Hemne på guttenivå allerede i 2002. Fem år senere spilte han for laget i tredjedivisjon, og Forren var sentral i forsvar da laget under ledelse av Nils Halvor Snekvik slo Molde FK ut av cupen den 20. mai 2007, selv om de hadde tapt 11–1 for tittelforsvareren Molde året før, den 9. juni 2006 i andre runde av cupen. Forren ble sammen med Stian Aae invitert til spill for Moldes juniorlag i JET-turneringen på Hamar.


== Molde ==
Han signerte en femårsavtale med Molde i juli 2007 og gikk fra jobben på REMA 1000. Debuten kom etter to uker, da han på stillingen 7–1 fikk de siste tretti minutter ved siden av Marcus Andreasson i seieren 12–1 mot Mandalskameratene den 26. august 2007. Neste sesong ble han fast i forsvar og debuterte for U21-landslaget mot Ukraina den 26. mars 2008. Storklubber i Europa som SC Heerenveen og Tottenham Hotspur FC vurderte ham.I 2012 slo han igjennom internasjonalt med fast stopperplass på landslaget fire år etter hans gjennombrudd i Tippeligaen.
I 2011 og 2012 ble han seriemester med Molde. Han mottok Kniksenprisen som årets forsvarsspiller i 2012.


== Southampton ==
Vegard Forren signerte under en kontrakt med Southampton FC den 16. januar 2013, og ble tildelt draktnummer 15. Han spilte ikke A-kamper, men debuterte på Southamptons U21-lag den 4. mars og scoret med et langskudd da de spilte 1–1 hjemme mot Liverpool U21.
Jeg har hatt en god dialog med klubben helt siden jeg kom hit, og forhåpentlig vil debuten komme snart


== Retur Molde ==
Men den 11. juli 2013 signerte han en permanent avtale med Molde Fotballklubb etter at veien opp til førstelaget til Southampton FC ble for lang. Investorer betalte overgangspengene for overgangen tilbake til Molde FK. 2014 etablerte han seg igjen på landslaget, og skulle i 2015 ha revansj mot Zlatan Ibrahimović som hadde scoret tre mål mot ham.

Det er viktig å få motstanderen frustrert. Det kan være en fordel å starte tøft og aggressivt i første duell, og vise at man er der

Han spilte for Molde til ut Tippeligaen 2016 og stod med over 230 kamper.


== Brighton ==
På tross av treninger med RBK, meldte BBC den 7. mars 2017 at Forren hadde inngått en avtale ut sesongen med Brighton & Hove Albion FC, og etter bare ei uke fikk han 61 minutter i en kamp for U23-laget.  Tross opprykk til Premier League fikk Forren ikke forlengelse to måneder etter.


== Personlig ==
Han er gift med designer og forfatter Cathrine Emilie Valgermo Forren.


== Meritter ==
Molde
Seriemester i 1. divisjon: (1) 2007
NM: (2) 2013, 2014
Seriemester: (4) 2011, 2012, 2014, 2019Individuelt
Kniksenprisen for årets forsvarsspiller: (1) 2012


== A-landskamper ==


== Referanser ==


== Eksterne lenker ==
(en) Vegard Forren – UEFA 
(en) Vegard Forren – Transfermarkt 
(en) Vegard Forren – national-football-teams.com 
(en) Vegard Forren – Soccerbase.com 
(en) Vegard Forren – FootballDatabase.eu 
(en) Vegard Forren – Soccerway 
(en) Vegard Forren – EU-Football.info 
(no) Vegard Forren – Norges Fotballforbund 
(en) Vegard Forren – FBref 
(es) Vegard Forren – as.com 
Profil på altomfotball.no